หุ้นเอเชียผันผวนเช้านี้ จับตาประชุมซัมมิต “ทรัมป์-คิม” หารือสร้างสันติภาพในคาบสมุทรเกาหลี
หุ้นเอเชียผันผวนเช้านี้ นลท.จับตาประชุมซัมมิต "ทรัมป์-คิม" หารือสร้างสันติภาพในคาบสมุทรเกาหลี
11 มิ.ย. 2561

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบในเช้าวันนี้ (11 มิ.ย. 61) โดยนักลงทุนจับตาการประชุมสุดยอดระหว่างประธานาธิบดีโดนัลด์ ทรัมป์ แห่งสหรัฐ และนายคิม จอง อึน ผู้นำเกาหลีเหนือ ซึ่งจะมีขึ้นในวันพรุ่งนี้ที่ประเทศสิงคโปร์
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,686.95 จุด ลดลง 7.55 จุด, -0.03%
ดัชนี SSE Composite ตลาดหุ้นจีนเปิดวันนี้ที่ 3,057.34 จุด ลดลง 9.81 จุด, -0.32%
ดัชนี HSI ตลาดหุ้นฮ่องกงเปิดวันนี้ที่ 31,016.52 จุด เพิ่มขึ้น 58.31 จุด, +0.19%
ดัชนี TAIEX ตลาดหุ้นไต้หวันเปิดวันนี้ที่ 11,168.99 จุด เพิ่มขึ้น 12.57 จุด, +0.11%
ดัชนี KOSPI ตลาดหุ้นเกาหลีใต้เปิดวันนี้ที่ 2,454.25 จุด เพิ่มขึ้น 2.67 จุด, +0.11%
ดัชนี FTSE STI ตลาดหุ้นสิงคโปร์เปิดวันนี้ที่ 3,450.07 จุด เพิ่มขึ้น 13.70 จุด, +0.40%
ดัชนี FBMKLCI ตลาดหุ้นมาเลเซียเปิดวันนี้ที่ 1,774.42 จุด ลดลง 3.90 จุด, -0.22%
ขณะที่สำนักข่าว KCNA ของทางการเกาหลีเหนือรายงานว่า นายคิม จอง อึน ผู้นำเกาหลีเหนือ จะหารือกับประธานาธิบดีโดนัลด์ ทรัมป์ แห่งสหรัฐ เกี่ยวกับความสัมพันธ์ครั้งใหม่ ระหว่างเกาหลีเหนือและสหรัฐ ในการประชุมสุดยอดครั้งประวัติศาสตร์ซึ่งจะมีขึ้นในวันพรุ่งนี้ที่สิงคโปร์
โดยการประชุมครั้งนี้ นายคิมและปธน.ทรัมป์จะแลกเปลี่ยนความเห็นเกี่ยวกับ “การสร้างกลไกการรักษาสันติภาพอันถาวรและยั่งยืนในคาบสมุทรเกาหลี” และจะหารือกันในประเด็นการปลดอาวุธนิวเคลียร์เช่นกัน